EkBass/fiwiki-20250220-pages-articles huggingface dataset:
J. B. Priestley

John Boynton (J. B.) Priestley (13. syyskuuta 1894 Bradford, Yorkshire, Englanti − 14. elokuuta 1984 Alveston (Stratford-upon-Avonin lähellä), Warwickshire, Englanti) oli brittiläinen prosaisti, näytelmäkirjailija ja esseisti. Hän on merkittävä laaja-alaisesta tuotannostaan ja taitavista ihmiskuvauksistaan.J. B. Priestley, Britannica.co, viitattu 26.10.2019 Päätettyään opinnot Priestley työskenteli toimittajana ja sai mainetta esseillään, joita on koottu kokoelmaksi The English Comic Characters (1925) ja The English Novel (1927). Valtavaan suosioon nousi veijariromaani The Good Companions (1929). Vuonna 1930 ilmestyi vakavahenkinen Angel Pavement, joka kuvaa lontoolaisia toimistovirkailijoita. Priestley oli myös tuottelias näytelmäkirjailija, kirjoittanut muun muassa maineikkaan näytelmän Tarkastaja tulee, jota ovat Suomessa esittäneet ainakin Tampereen teatteri ja Kuopion yhteisteatteri sekä Televisioteatteri, jolle sen ohjasi Rauni Mollberg. Se on Toini Aaltosen suomentamana julkaistu myös nimellä Tarkastaja saapuuHaku, Finna.fiJorma Savikko (toim. Harald Birger Olausen), Pitkä ajo: Henkilökuva elokuvaohjaaja Rauni Mollbergista, s. 105, Kulttuuriklubi 2011 ISBN 978-952-67513-4-4. ==Suomennetut teokset== * Yön yllättämät: romaani, (Benighted) 1933 * Hyvät toverukset: romaani, (The good companions) 1934 * Kolme miestä uusissa vaatteissa: romaani, (Three Men In New Suits) 1945 * Aika ja Conwayn perhe: 3-näytöksinen näytelmä, (The time and the Conways), 1948 * Kunnolla naimisissa, 1983 * Tarkastaja tulee, (An inspector calls), Tampereen teatteri 1995 ** myös nimellä: Tarkastaja saapuu suom. Toini Aaltonen, Suomen Teatteriliitto * Äidin päivä, (Mother's day), Helsinki : Työväen Näyttämöiden Liitto (näytelmämoniste) == Lähteet == ==Aiheesta muualla== * Biography, jbpriestleysociety.com * J. B. Priestley, British Library Luokka:Brittiläiset kirjailijat Luokka:Vuonna 1894 syntyneet Luokka:Vuonna 1984 kuolleet
Susann McDonald

Susann McDonald (s. 26. toukokuuta 1935 Rock Island, IllinoisNineteenth- and Twentieth-century Harpists, s. 178 Wenonah Milton Govea (1995)) on yhdysvaltalainen harpisti.Susann McDonald Books Sylvia Woods Harp Center McDonald opiskeli Pariisin konservatoriossa ja voitti ensimmäisenä yhdysvaltalaisena sen ensipalkinnon harpunsoitossa. Hänen opettajiensa joukossa olivat Marie Ludwig, Lily Laskine ja Henriette Renie. McDonald on esittänyt, levyttänyt ja sovittanut monia merkittäviä harpputeoksia. McDonald on tehnyt opetustyötä Juilliard Schoolissa, Etelä-Kalifornian yliopistossa, Arizonan yliopistossa ja Kalifornian yliopistossa, Los Angelesissa. Hän on myös pitänyt mestarikursseja eri puolilla maailmaa. Hänen johdollaan on opiskellut muiden muassa Kirsi Kiviharju.Biografia Kirsi Kiviharju McDonald on toiminut Maailman harppukongressin taiteellisena johtajana ja on Harpistien ja harpun ystävien kansainvälisen seuran kunniapuheenjohtaja. == Lähteet == Luokka:Yhdysvaltalaiset harpistit Luokka:Musiikkipedagogit Luokka:Vuonna 1935 syntyneet Luokka:Elävät henkilöt
Fathiya Fuad

Fathiya Fuad (17. joulukuuta 1930 Kairo, Egyptin sulttaanikunta – 10. joulukuuta 1976 Los Angeles, Kalifornia) oli egyptiläinen prinsessa. Hän oli Egyptin kuninkaan ja kuningattaren viides lapsi. Vuonna 1950 Fathiya meni naimisiin diplomaatti Riyad Ghalin kanssa Amerikassa, ja heille syntyi kolme lasta, Rafiq (1952), Rayed (1954) ja Ranya (1956).The Muhammad 'Ali Dynasty Genealogy Fathiya Fuad lähti Egyptistä, muutti Los Angeles ja kääntyi katolisuuteen.Cautiva en Arabia Kaksikko erosi vuonna 1973.Фаузия из Египта. Даже самые красивые истории когда то заканчиваются Vuonna 1976 hän kuoli entisen aviomiehensä tappamana.Sister of Farouk Is Killed; Husband is Held Riyad oli ampunut revolverilla viisi luotia hänen kasvoihinsa.زواج الأميرة فتحية من القبطى غالى == Lähteet == Luokka:Egyptiläiset henkirikosten uhrit Luokka:Prinsessat Luokka:Vuonna 1930 syntyneet Luokka:Vuonna 1976 kuolleet
Inevitable

"Inevitable" (suomeksi: väistämätön) on kolumbialaissyntyisen laulajan Shakira kirjoittama ja esittämä latinalaisen rockin kappale, joka julkaistiin kolmantena singlenä hänen 1998 monta kertaa platinaa sertifioidulta albumiltaan Dónde Están los Ladrones? . == Musiikkivideo == "Inevitablen" videossa Shakira laulaa kappaleen yleisölle pyöreällä lavalla marraskuussa 1998. Video alkaa yleisön kynttilänvalojen hehkusta. Kappaleen edetessä strobe-valot loistavat Shakiraa ja hänen yhtyettään kohden. Videon loppupuolella kuplia ja konfettia putoaa ylhäältä, kappale hidastuu melkein a cappellaksi ja video päättyy Shakiran pitäessä mikrofonia päänsä yläpuolella. Osaa tästä videosta käytettiin myös Pepsin mainostamiseen. Mainosversiossa yleisön ihmiset pitävät käsissään Pepsi-tölkkejä, jotka purskahtelevat auki kappaleen rytmin mukaan. == Englanninkielinen versio == Kappaleesta on tehty myös englanninkielinen versio, joka sitten suunniteltiin englanninkieliselle versiolle ¿Dónde Están los Ladrones? -albumista. Se on nimeltään "Inevitable (English)", ja Shakira esitti sen joissakin Yhdysvaltojen ohjelmissa, kuten The Rosie O'Donnell Show:ssa ja The ALMA Awards:issa, jälkimmäisessä yhdessä Melissa Etheridgen kanssa esitettynä. Suunnitelmat englanninkielisestä versiosta kuitenkin hylättiin, ja Shakira julkaisi sen sijaan Laundry Servicen . == Live-esitykset == Shakira on esittänyt kappaleen Oral Fixation Tour -kiertueella kuoron kanssa. Lisäksi Live From Paris -DVD-levyllään Shakira muutti sanoitukset "y no entiendo de futbol" - "y ya entiendo de futbol" viitaten suhteisiinsa Gerard Piquéen. Luokka:Vuoden 1998 kappaleet Luokka:Shakiran kappaleet
La Tortura

La Tortura (suomeksi: "Kidutus") on kolumbialaisen laulajan Shakiran kappale hänen kuudennelta studioalbumiltaan Fijación Oral, Vol. 1 (2005). Kappaleella vierailee espanjalainen laulaja Alejandro Sanz. Epic Records julkaisi kappaleen 13. huhtikuuta 2005 albumin ensimmäisenä singlenä. Kappaleen kirjoitti ja tuotti Shakira yhdessä pitkäaikaisten yhteistyökumppaniensa Luis Fernando Ochoan ja Lester Mendezin kanssa. ”La Tortura” on latin pop -genren kappale, ja siinä on merkittäviä vaikutteita reggaetonista. Se kertoo lyyrisesti naisesta, jota on henkisesti "kidutettu", koska hänen poikaystävänsä oli uskoton ja jätti naisen toisen vuoksi, mutta poikaystävä on nyt palannut anoen anteeksiantoa. Luokka:Vuoden 2004 kappaleet Luokka:Shakiran kappaleet
Zhou Dunyi

Zhou Dunyi (1017-1073) oli kiinalainen filosofi. Hän oli varhaisen uuskungfutselaisuuden tärkeimpiä edustajia. Zhou yhdisti syvää hengellisyyttä moraaliin ja politiikkaan. Zhou syntyi vaikutusvaltaiseen virkamiessukuun ja toimi korkeissa valtiollisissa tehtävissä suuren osan elämästään. Zhoun keskeisiä teoksia ovat kaksi tutkielmaa. Lyhyempi, Taijitushuo. käsittelee metafysiikkaa ja sitä miten "monta on pohjmmiltaan yksi ja yksi jakautuu moneen". Pidempi, Tongshu, määrittelee uuskungfutselaisuuden etiikan. == Lähteet == Luokka:Kiinalaiset filosofit Luokka:Vuonna 1017 syntyneet Luokka:Vuonna 1073 kuolleet Luokka:Seulonnan keskeiset artikkelit
Clandestino (kappale)

"Clandestino" on kolumbialaisten laulajien Shakiran ja Maluman kappale, joka on julkaistu julkaistu 8. kesäkuuta 2018. Shakira ja Maluma työskentelivät kappaleen parissa huhtikuussa 2018 Espanjassa. Laulajat tuottivat kappaleen yhdessä Edgar Barreran kanssa. Rolling Stone -lehden mukaan kappale on Shakiran tulevan kahdennentoista studioalbumin ensimmäinen single. __NOTOC__ == Tausta == Shakira ja Maluma työskentelivät kappaleen parissa huhtikuussa 2018 Barcelonassa, Espanjassa, kun Maluma oli siellä Billboardin valokuvauksissa Shakiran kanssa. Tämä kappale on neljäs kolumbialaisen artistien yhteistyö Carlos Vivesin ja Shakiran "La Bicicleta" -kappaleen remixin, "Chantajen" ja "Trapin" jälkeen. == Musiikkivideo == Musiikkivideo kuvattiin 26.-27. kesäkuuta rannalla lähellä Barcelonaa, kappaleen äänityspaikkaa, ja julkaistiin 27. heinäkuuta 2018. Video sai viisi miljoonaa katselua ensimmäisten 24 tunnin aikana. == Kaupallinen menestys == Yhdysvalloissa "Clandestino" debytoi numerolla 17 Hot Latin Songs -listalla. Ensimmäisen viikon myynti oli 5 000 kappaletta. Espanjassa laulu debytoi sijalla 24 Promusicae-singlelistalla ja saavutti lopulta numeron 13. Italiassa se debytoi sijalla 76, kun taas Sveitsissä kappale debytoi sijalla 32. == Vastaanotto == Rolling Stone sijoitti kappaleen kuudenneksi listallaan "20 Best Latin Singles of 2018". Kappale oli Idolatorin listalla "The 100 Best Singles Of 2018" sijalla 18 ja sitä kutsuttiin "ylivoimaiseksi groweriksi". Kappale sijoittui sijalle 14 Billboardin kriitikkojen listalla "The 20 Best Latin Songs of 2018". == Lähteet == Luokka:Shakiran kappaleet Luokka:Vuoden 2018 kappaleet
Masaba

Masaba on mandelaista bambaran kieltä varten Malin Kaartan alueella kehitetty omaperäinen tavukirjoitus. Kielitieteilijät löysivät sen vuonna 1978.Jazyki mira, s. 1102. Kirjoitusjärjestelmää koskevat tiedot perustuvat kokonaan Gérard Galtierin julkaisemaan artikkeliinJazyki mira, s. 1103.. Masaban laatija oli Sandarén Assatiémalan kylässä asunut kaksikymmentävuotias Woyo Couloubayi. Hän sai yöllä mietiskelleessään ilmestyksen ja tuotti kirjoituksen ensimmäisen version seuraavana aamuna vuonna 1930. Seuraavina vuosina Couloubayi muokkasi kirjoitusjärjestelmää ystävänsä Lamine Konatén avulla. Masaba koostuu 123 tavumerkistä, joita kirjoitetaan vasemmalta oikealle. Sen nimi perustuu kolmeen ensimmäiseen merkkiin ma, sa ja ba. Merkit eivät osoita tooneja, vokaalien pituutta ja nasaalivokaaleja, joskin niitä varten oli tarkoitus lisätä joukko tarkkeita. Välimerkkejä on vain yksi ja numeraalit kirjoitettiin sanoina. Masabaa käytettiin yksityisessä kirjeenvaihdossa ja muistiinpanoissa viiden kylän alueella. Sen opetus oli avointa kaikille. 1970-luvun lopulla kiinnostus kirjaimistoa kohtaan oli vähenemässä, mikä liittyi omaksumisvaikeuksiin, valtion aloittamaan lukutaito-opetukseen sekä lisääntyneeseen maaltamuuttoon. Nykyisestä käytöstä ei ole tietoa. Kirjaimiston keksijä oli lukutaidoton. Muslimina hän oli tietoinen arabialaisesta ja mahdollisesti myös latinalaisesta kirjaimistosta. Hän ei tuntenut vai-kirjoitusta tai muita länsiafrikkalaisia tavukirjoitusjärjestelmiä, joilla on eräitä yhteisiä piirteitä. Gérard Galtierin oletusta tavukirjoitusten muinaiseen Ghanaan ulottuvista juurista ei voida todistaaJazyki mira, s. 1094.. ==Lähteet== * ===Viitteet=== ==Aiheesta muualla== * Gérard Galtier: Un exemple d'écriture traditionnelle mandingue: le «masaba» des Bambara-Masasi du Mali Luokka:Mandelaiset kielet Luokka:Malin kielet Luokka:Tavukirjoitusjärjestelmät
Tones and I

Tones and I, oikealta nimeltään Toni Watson, on australialainen laulaja- lauluntekijä. Hän julkaisi debyyttisinglensä, ”Johnny Run Away”, 1. maaliskuuta 2019, mutta teki läpimurtonsa ”Dance Monkey” -kappaleellaan, joka julkaistiin 10. toukokuuta 2019. Kappaleesta tuli viraalihitti ja se kohosi ensimmäiselle sijalle 30 maan singlelistoilla. Tones and I:n debyytti-EP The Kids Are Coming julkaistiin elokuussa 2019. Maaliskuussa 2020 Tones and I julkaisi kaksi uutta kappaletta, ”Bad Child” ja ”Can’t Be Happy All The Time”. Hänen mukaansa ”Bad Child” kuvaa elämää ja kasvamista toisen henkilön näkökulmasta. ”Can’t Be Happy All The Time” -kappaleella hän puolestaan pohtii julkisuuden hyviä ja huonoja puolia. Kappaleiden julkaisun yhteydessä Tones and I kertoi julkaisevansa lisää musiikkia myöhemmin kuluvana vuonna. == Diskografia == === Studioalbumit === * Welcome to the Madhouse (2021) === EP:t === * The Kids Are Coming (2019) === Singlet === * ”Johnny Run Away” (2019) * ”Dance Monkey” (2019) * ”Never Seen the Rain” (2019) * ”The Kids Are Coming” (2019) * ”Bad Child” (2020) * ”Can’t Be Happy All The Time” (2020) == Lähteet == Luokka:Elävät henkilöt Luokka:Vuonna 1993 syntyneet Luokka:Poplaulajat Luokka:Australialaiset laulajat
Andrea Carè

Andrea Carè (s. 12. elokuuta 1981 Torino) on italialainen oopperalaulaja, äänialaltaan tenori.Biografia Andrea Carè Carè opiskeli Torinon Giuseppe Verdi -konservatoriossa Luciano Pavarottin ja Raina Kabaivanskan johdolla.Andrea Carè Royal Opera House Hän oli yksi Pavarottin viimeisistä oppilaista.Andrea Carè Askonas Holt Vuonna 2005 hän voitti Spoleton kansainvälisen oopperakilpailun. Carè on laulanut muun muassa Deutsche Oper Berlinissä, Bolšoi-teatterissa, Hampurin valtionoopperassa, La Fenicessä ja Savonlinnan oopperajuhlilla. Hän teki Covent Garden -debyyttinsä vuonna 2013 Ismaelen roolissa Giuseppe Verdin oopperassa Nabucco. Pinkerton (Giacomo Puccini: Madama Butterfly) oli rooli, jolla hän teki ensiesiintymisensä Metropolitan- oopperassa vuonna 2019.Andrea Carè Metropolitan Opera Carèn muiden roolien joukossa ovat olleet Don Carlosin nimirooli, Un ballo in mascheran Gustavo, Stiffelion nimirooli, Toscan Cavaradossi, Carmenin Don José, Macbethin Macduff ja Norman Polione. Carèn kanssa työskennelleitä kapellimestareita ovat olleet muiden muassa Paolo Arrivabeni, Bruno Bartoletti, Riccardo Chailly, Gianandrea Noseda, Evelino Pidò, Roberto Polastri, Marco Zambelli, Massimo Zanetti, Daniele Callegari, Domingo Hindoyan, Piergiorgio Morandi, Daniel Oren ja Pinchas Steinberg.Andrea Carè Schmopera == Lähteet == == Aiheesta muualla == * Viralliset sivut , Luokka:Italialaiset tenorit Luokka:Vuonna 1981 syntyneet Luokka:Elävät henkilöt
Paolino Vassallo

Paolino Vassallo (24. heinäkuuta 1856 Cospicua – 20. tai 30. tammikuuta 1923 Valletta) oli maltalainen säveltäjä ja kapellimestari.Paolino Vassallo Requiem Survey Vassallo aloitti musiikinopintonsa kotimaassaan, jossa soitti varhaisina vuosinaan viulua. Vuonna 1875 hän lähti Pariisiin, jossa vietti vuosikymmenen. Siellä hän opiskeli Ernest Guiraud'n ja Jules Massenet'n johdolla. Hän ystävystyi Ambroise Thomasin sekä Charles Gounod'n kanssa ja oli Guiraud'n oppilaana Claude Debussyn luokkatoveri. Pariisissa viettämiensä vuosien aikana Vassallo toimi Opéra-Comiquen orkesterin ensiviulistina ja myös johti sitä moneen otteeseen kapellimestarina. Palattuaan kotimaahansa Vassallo perusti menestyneen musiikki-instituutin. Hänen oppilaidensa joukossa olivat Domenico Anastasi, Giuseppe Caruana ja Carlo Diacono. Vassallo työskenteli Maltalla myös kapellimestarina Mdinan ja Pyhän Johanneksen tuomiokirkoissa (Valletta). Tänä aikana hän loi monia hengellisiä teoksia, kuten requiemin ja messuja. Vassallo oli varhaisin maltalaissäveltäjä, joka tietoisesti pyrki irtautumaan Italian hallitsevasta asemasta Maltan musiikkielämässä. Massenet'n vaikutus on selvä Vassallon kolmessa oopperassa. Näistä Amor Fatale kantaesitettiin vuonna 1898 ja Frazir 1905. Edith Cavellin kohtalosta Vassallo sävelsi kolmenäytöksisen oopperan, joka esitettiin Maltalla vuonna 1927 ja jonka kolmas näytös on sittemmin kadonnut.Edith Cavell: Appeal to find missing third act of opera BBC Vassallo sävelsi myös kevyempää musiikkia, kuten valsseja ja lauluja. Vassallon teoksia on levytettyPaolino Vassallo's legacy Times of Malta, ja niitä ovat esittäneet Christopher Muscatin johtamat Maltan filharmonikot. == Lähteet == Luokka:Maltalaiset säveltäjät Luokka:Oopperasäveltäjät Luokka:Kapellimestarit Luokka:Vuonna 1856 syntyneet Luokka:Vuonna 1923 kuolleet
Karigasniemen koulu

Karigasniemen koulu on Utsjoen Karigasniemen kirkonkylässä toimiva kaksikielinen yhtenäiskoulu (luokka-asteet 0–9). Koulussa on sekä suomenkielisiä että pohjoissaamenkielisiä koululuokkia. Luokka-asteilla 0–6 opetus tapahtuu pääsääntöisesti lapsen äidinkielellä. Koulu on toiminut Karigasniemen kirkonkylän koulurakennuksessa, mutta sisäilmaongelmien vuoksi opetusta siirrettiin vuonna 2019 toisaalle väistötiloihin. Kunta päätti tammikuussa 2019 rakentaa koululle uudisrakennuksen, jonka rakentaminen alkaa vuonna 2020. Yhteispohjoismainen kirjastoauto pysähtyy koululla. Tilastokeskuksen mukaan koulua kävi vuonna 2016 yhteensä 44 peruskoululaista. == Lähteet == Luokka:Suomen peruskoulut Luokka:Utsjoen oppilaitokset Luokka:Suomen saamenkieliset oppilaitokset
Sony NEWS

Sony NEWS () oli Sonyn 1980-luvulla valmistama työasemasarja, joka suunniteltiin vastaamaan suorituskyvyltään VAX-11/780:tä. Työasema suunniteltiin CAD-käyttöön. Työasemasta ilmoitettiin julkisesti lokakuussa 1986 ja se julkaistiin seuraavan vuoden tammikuussa. Työasemaa myytiin huomattavan halvalla hinnalla: huippumalli oli 2,75 miljoonaa jeniä kun kilpailevat työasemat olivat 10 miljoonaa jeniä. Varhaiset mallit käyttivät Motorola 68000 -sarjan suorittimia (68020 ja 68030), joiden tilalle tuli MIPS- suorittimet (R3000, R4000) 1990-luvulla. Tietokone suunniteltiin moniprosessoinnille kahdella suorittimella. Käyttöjärjestelmä NEWS-OS perustui BSD-versioon: alkuperäinen suunnitelma oli System V -perusta mutta TCP/IP-tuen saamiseksi se vaihdettiin. Yukihiro Matsumoto aloitti Ruby-kielen kehittämisen NEWS-OS:llä, mutta siirtyi myöhemmin SunOS:lle ja lopulta Linuxille. == Lähteet == Luokka:Sony Luokka:Työasemat Luokka:Vuoden 1987 tietokoneet
Nada

Nada tarkoittaa muun muassa seuraavia: * ”Nada”, laulaja Shakiran kappale * korvetti HMS Mallow’n entinen nimi
Hetan yhtenäinen peruskoulu

Hetan yhtenäinen peruskoulu () eli Hetan koulu on Enontekiön kirkonkylällä eli Hetassa toimiva kaksikielinen yhtenäiskoulu (luokka-asteet 0–9). Koulussa annetaan opetusta sekä suomeksi että pohjoissaameksi. Samassa pihapiirissä sijaitsevat myös Enontekiön Erälukio ja Enontekiön pääkirjasto. Tilastokeskuksen mukaan Hetan koulua kävi vuonna 2019 yhteensä 183 peruskoululaista. == Lähteet == Luokka:Enontekiön oppilaitokset Luokka:Suomen peruskoulut Luokka:Suomen saamenkieliset oppilaitokset
Mesa 3D

Mesa 3D (Mesa 3D Graphics Library, usein lyhyesti Mesa) on avoimen lähdekoodin ohjelmakirjasto, joka toteuttaa useita grafiikkarajapintoja kuten OpenGL, OpenCL ja Vulkan. Kirjastoa kehitetään ja käytetään pääasiassa Linuxilla, mutta tukee myös muita alustoja kuten Haiku ja Windows. == Historia == Kehityksen aloitti Brian Paul joko vuonna 1992 tai 1993, jolloin hän kehitti Amigan ja X Window Systemin (Xlib) piirtorajapinnoilla toimivan ohjelmiston. Paul oli kehittänyt ohjelmistoa IRIS GL:llä ja innostui SGI:n julkaistua OpenGL:n. Marraskuussa 1994 hänellä oli lähes täydellinen toteutus OpenGL:lle ja sai SGI:ltä luvan julkaista työnsä. Paul julkaisi Mesa 1.0 -beetaversion `comp.graphics`-uutisryhmässä 3. helmikuuta 1995. == Tekniikat == Direct Rendering Infrastructure (DRI) on rajapinta, jolla Mesa voi käyttää laitteistoa grafiikkakiihdytykseen. Gallium3D on joukko kirjastoja, joilla voidaan tehdä laitekohtaista tukea varten ajureita. Gallium LLVMpipe -ajuri on tarkoitettu ohjelmistopohjaiseen renderöintiin. libdrm on Direct Rendering Manager -rajapinnan käyttöön tarkoitettu kirjasto, jota käytetään Mesan DRI- ajureista, X-ikkunoinnin ajureista sekä libva-kirjastosta. Kirjasto käyttää `ioctl`-rajapintaa ja toteuttaa kapselointitoiminnot jotta ytimen rajapinnat eivät ole suoraan esillä.https://gitlab.freedesktop.org/mesa/drm NIR on välikieli toisesta kielestä tai välikielestä kuten GLSL IR tai TGSI ajurille sopivaksi. NIR:in tarkoitus on tehokkuus optimoinneissa, paremman koodin tuottaminen ja olla riippumaton laitteistosta. NIR mahdollistaa koodin jakamisen ja uudelleen käyttämisen eri valmistajien ja rajapintojen välillä. Myös käännös SPIR-V:stä NIR-kieleen on mahdollinen. Rusticl on Rust-kielellä toteutettu OpenCL-tuki. Aiempi on Clover, jonka poistamista on ehdotettu. Zink on Gallium-ajuri, joka tuottaa Vulkan-komentoja: Zinkin avulla voi toteuttaa OpenGL:n Vulkanin päällä toimivana kerroksena. == Kehittäjät == Mesan kehittäjiin kuuluu sekä ammatikseen työskenteleviä että vapaaehtoisia henkilöitä. Kehityksen sponsoreihin kuuluvat muun muassa Valve Corporation, VMWare, Intel ja Red Hat. == Lähteet == == Aiheesta muualla == * Ajuriominaisuuksien luettelo visualisoituna Luokka:Ohjelmakirjastot Luokka:Freedesktop.org
Feng Yulan

Feng Yulan (4. joulukuuta 1895 – 26. marraskuuta 1990https://www.nytimes.com/1990/11/29/obituaries/feng-youlan-chinese- philosopher-with-links-to-west-is-dead-at-94.html) oli kiinalainen filosofi, joka pitkän uransa aikana pyrki tarkastelemaan kiinalaisia ajatuksia länsimaisen modernin filosofian keinoin. Hän kirjoitti kiinalaisen filosofian historian länsimaisesta näkökulmasta, ja pyrki kehittämään kiinalaisesta filosofiasta nykyaikaan soveltuvan version. Feng julkaisi ensimmäisen kiinalaisen filosofian historiaa koskevan teoksensa vuonna 1934. Kommunistien valtaannousun jälkeen hän alkoi tulkita sekä omaa aikaisempaa tuotantoaan että kiinalaista filosofista perinnettä laajemminkin marksilaisuuden näkökulmasta. == Lähteet == Luokka:Kiinalaiset filosofit Luokka:Vuonna 1895 syntyneet Luokka:Vuonna 1990 kuolleet
News

News tai NEWS voi tarkoittaa jotain seuraavista: * NEWS, japanilainen yhtye ** News, vuoden 2013 albumi * NEWS, National Early Warning Score, potilaan pisteytysjärjestelmä * N.E.W.S., Golden Earringin vuoden 1984 albumi * N.E.W.S, Princen vuoden 2003 albumi * Sun NeWS, Sun Microsystemsin ikkunointijärjestelmä * Sony NEWS, Sonyn valmistama työasematietokone ** NEWS- OS, Sonyn käyttöjärjestelmä
Yan Fu

Yan Fu (8. tammikuuta 1854 – 27. lokakuuta 1921) oli kiinalainen oppinut, joka käänsi kiinaksi sellaisten länsimaisten ajattelijoiden teoksia kuin Thomas Henry Huxley, John Stuart Mill, Herbert Spencer ja Adam Smith. Hänen tarkoituksenaan oli osoittaa, ettei länsimainen taloudellinen etumatka johtunut niinkään teknologisista valmiuksista, kuin ajatuksista ja yhteiskunnallisisita rakenteista, jotka mahdollistivat näiden valmiuksien kehittymisen. Yan Fu lähti Englantiin opiskelemaan laivaston tekniikkaa, mutta kiinnostui laajemmin brittiläisestä yhteiskunnasta. Hän omaksui Darwinin ajatukset evoluutiosta, ja ajatteli, että kiinalaisen yhteiskunnan uudistumisen pitäisi tapahtua vaihteittain eliitin ajatusten kautta eikä vallankumouksessa. Vuoden 1911 vallankumouksen jälkeen hän vastusti tasavaltaa ja tuki monarkian palauttamista. Vanhoilla päivillään Yan Fu luopui länsimaisen ajattelun ihannoinnista ja keskittyi yhä enemmän kungfutselaisuuteen ja vanhaan kiinalaiseen kulttuuriin. == Lähteet == Luokka:Kiinalaiset filosofit Luokka:Vuonna 1854 syntyneet Luokka:Vuonna 1921 kuolleet
Julius Efraim Bergroth

Julius Efraim Bergroth (10. elokuuta 1819 Suodenniemi – 16. syyskuuta 1876 Helsinki) oli suomalainen opettaja, rehtori ja virkamies, joka kehitti koululaitosta ja julkaisi oppikirjoja. ==Henkilöhistoria== Bergrothin vanhemmat olivat kirkkoherra Fredrik Efraim Bergroth ja Kristina Sofia Hornborg. Hänen ensimmäinen puolisonsa vuodesta 1845 oli Karolina Emilia Hornborg (k. 1855) ja toinen vuodesta 1856 Charlotta Kristina Barcker. Kielitieteilijä, professori Hugo Bergroth ja hyönteistutkija Ernst Evald Bergroth olivat Julius Efraim Bergrothin poikia toisesta avioliitosta. Bergroth tuli ylioppilaaksi 1835 ja valmistui filosofian maisteriksi 1844. Hän toimi matematiikan ja fysiikan lehtorina Vaasan lukiossa vuodesta 1844 ja koulun rehtorina vuodesta 1862. Helsingin normaalikoulun matematiikan ja luonnontieteiden yliopettajana ja samalla koulun rehtorina Bergroth toimi vuodesta 1864. Vasta perustetun koulutoimen ylihallituksen matemaattisten aineiden ylitarkastaja hänestä tuli vuonna 1869.Yrjö Kotivuori, Ylioppilasmatrikkeli 1640–1852: Julius Efraim Bergroth. Verkkojulkaisu 2005. (Viitattu 27.10.2019) ==Julkaisuja== * Försök till framställning af proportionsteorin samt femte boken af Euklides, 1845 (F. Granbom, mukaellut J. E. Bergroth) * Elementarlörobok i algebra, 1849, 1857 * Elementarläröbok i fysiken, 1850 * Elementarkurs i stereometrin, 1859 * Begynnelsegrunderna i zoologin af d:r C. F. Lytken, 1865 (käännös J. E. Bergroth) * Elementarkurs i plana geometrin af C. E. Mundt, 1865 (mukaellut J. E. Bergroth) ==Lähteet== Luokka:Suomalaiset opettajat Luokka: Suomen oppilaitosten rehtorit Luokka:Suomalaiset virkamiehet Luokka: Suomalaiset tietokirjailijat Luokka:Vuonna 1819 syntyneet Luokka:Vuonna 1876 kuolleet
Metsäkankaan koulu

Metsäkankaan koulu oli vuosina 1980–2014 Lahdessa toiminut ala-asteen koulu, jossa olivat luokka-asteet ensimmäisestä kuudenteen. Koulu toimi osoitteessa Suitsikatu 10. Koulun aloittaessa toimintansa syksyllä 1980, opetusryhmiä oli yhdeksän, kolme ensimmäistä, kaksi toista, kaksi kolmatta ja kaksi viidettä luokkaa. Oppilaita oli kaiken kaikkiaan noin 250. Opetusministeriö myönsi Metsäkankaan koululle rakentamisluvan 31. tammikuuta 1979, ja rakentaminen alkoi saman vuoden syksyllä. Koulun rakentaminen maksoi reilun kahdeksan miljoonaa markkaa. Metsäkankaan koulu lakkautettiin lukuvuoden 2013–2014 jälkeen ja rakennuksessa alkoi tällöin muutosremontti. Remontin myötä rakennuksen tiloissa alkoi toimia Metsäkankaan päiväkoti, nuorisotilat sekä Kärpäsen koulun Mettis-toimipiste, jossa opiskeli 1- ja 2-luokkalaisia, yksi ryhmä kumpaakin luokka-astetta. Talon nimeksi tuli Mettis, Metsäkankaan kaupunginosan pitkäaikaisen lempinimen mukaisesti. Syksyllä 2019 koululuokat ja esikoulu siirrettiin Kärpäsen kouluun ja näin vapaaksi jääneet koulutilat remontoitiin päiväkotikäyttöön. Koulunjohtajana Metsäkankaan koulussa vuosina 1980–1996 toimi Juhani Lamminpää, jonka jälkeen rehtoreina toimivat Antti Keskiväli vuoteen 2009 ja hänen jälkeensä Timo Helle vuoteen 2014 asti. Entisille Metsäkankaan koululaisille on perustettu Facebook-ryhmä nimeltään "Metsäkankaan koulu". Lahden kaupungin peruskoulut ja kaupunginlukiot sekä yksityislukiot Anttilanmäen koulu 1-6 | Harjun koulu 1-6 | Jalkarannan koulu 1-6 | Joutjärven koulu 1-2 | Kasakkamäen koulu 1-6 | Kiveriön koulu 0-9 | Kivimaan koulu 1-6 ja 7-9 | Kunnaksen koulu 1-6 | Kärpäsen koulu 1-10 | Launeen koulu 1-9 | Liipolan-Kaikuharjun koulu 0-9 | Lotilan koulu 1-6 | Länsiharjun koulu 1-6 | Lahden Lyseo 7-9 | Metsäkankaan koulu 1-6 | Mukkulan koulu 1-6 ja 7-9 | Myllypohjan koulu 1-6 | Möysän koulu 1-6 | Renkomäen koulu 1-5 | Salinkallion koulu 7-9 | Salpausselän koulu 7-9 | Tiirismaan koulu 0-6 englanninkieliset luokat ja 7-9 | Lahden ruotsinkielinen koulu 1-3 | Kannaksen lukio | Lahden Lyseo | Salpausselän lukio | Tiirismaan lukio | Lahden yhteiskoulun lukio | Lahden Rudolf Steiner-koulun lukio Luokka:Lahden peruskoulut
Miriam Gauci

Miriam Gauci (s. 3. huhtikuuta 1957 Malta) on maltalainen oopperalaulajaThe International Who's Who of Women 2002 Elizabeth Sleeman, äänialaltaan sopraano.Miriam Gauci Naxos Gauci sai musiikkikoulutuksensa enimmäkseen Milanossa. Hänen varhaisin opettajansa oli hänen tätinsä, sopraano Hilda Tabone. Myöhemmin häntä opettivat Lia Guarini, Giulietta Simionato, Marisa Flask, Renato Zanella ja Vladimir Delman. Hän sai diplomit Milanon Verdi- konservatoriosta ja La Scalan Centro di perfezionamento artisti liricistä.Gauci Miriam Malta Society of Arts Gauci teki debyyttinsä Francis Poulencin La Voix humainen esityksessä Bolognassa ja on sittemmin esiintynyt monissa kansainvälisissä oopperataloissa. Metropolitan-oopperan-debyyttinsä hän teki Mimìn roolissa Giacomo Puccinin oopperassa La bohème. Hänen ohjelmistoonsa kuuluu myös muita Puccinin rooleja, kuten Cio-Cio-San, Sisar Angelica ja Manon Lescaut. Giuseppe Verdin rooleista hän on tulkinnut Elisabettan (Don Carlos), Amelian (Simon Boccanegra) ja Desdemonan (Otello). Muita Gaucille menestystä tuottaneita rooleja ovat olleet Contessa (Figaron häät), Donna Elvira (Don Giovanni), Manon (Manon), Nedda (Pajatso). Riccardo Mutin johtamana Gauci on esiintynyt muun muassa Verdin Requiemissa. Muti toimi myös kapellimestarina Gaucin tehdessä debyyttinsä Salzburgin juhlilla heinäkuussa 2002. Gaucisai Maltan kansallisen ansioritarikunnan jäsenyyden joulukuussa 1993, ja hänestä tehtiin Italian tasavallan Cacvaliere toukokuussa 2010. == Lähteet == Luokka:Maltalaiset oopperalaulajat Luokka:Sopraanot Luokka:Vuonna 1957 syntyneet Luokka:Elävät henkilöt
Ksenonmyrkytys

Ksenonmyrkytys on reaktorifysikaalinen ilmiö, jossa fissioreaktorin sydämeen muodostuu jodin isotooppia 135I, joka edelleen hajoaa ksenonin isotoopiksi 135Xe. 135Xe on yksi ydinreaktiossa syntyvistä fissiotuotteista. Se on lyhytikäinen, mutta sillä on suuri vaikutus reaktorin toimintaan. 135Xe- isotoopin vaikutus reaktorin toimintaan pohjautuu sen suureen neutronien absorbointikykyyn. Reaktorin sydän alkaa tyypillisesti ksenonmyrkyttyä, kun sitä käytetään matalalla fissioteholla. Tasapainottamalla reaktionopeutta, voidaan ksenonmyrkytys estää. Myrkytys voi vahvimmillaan johtaa koko reaktorin sammumiseen, sillä neutroneja tarvitaan uraanin isotoopin 235 235U fission jatkumiseen. Jotta reaktorin sammuminen voitaisiin välttää on ksenonmyrkytyksen absorvoivaa vaikutusta kompensoitava ottamalla lisää reaktiivisuusreserviä käyttöön, esimerkiksi pienentämällä säätösauvojen neutronien absorbointia vetämällä niitä ulos sydämestä. Ksenonmyrkytys voi myös vaikuttaa reaktorin tehojakaumaan, sillä ksenonia syntyy eniten sinne, missä fissioteho on ollut aikaisemmin suurin. ==Ksenonmyrkytys ydinonnettomuuksissa== Ksenonmyrkytys oli yhtenä suurena osatekijänä tapahtumissa, jotka johtivat Tšernobylin ydinvoimalaonnettomuuteen. Matalalla teholla käytetyn reaktorin sydämeen oli alkanut muodostua 135Xe-isotooppia, minkä seurauksena säätösauvoja oli vedetty pois ytimestä. Neutronien absorbointireservi oli tällöin siirtynyt reaktorin vesijäähdytteeseen. Kuitenkin kylmän veden tuominen sydämeen heikkeni, koska tehdyn turvallisuuskokeen seurauksena kahdeksan pumpun sijasta vain neljä oli käytössä, mikä johti jäähdytysveden kiehumiseen. Tästä seurasi positiivinen takaisinkytkentä. Tehon alkaessa hallitsemattomasti nousta valvontahenkilöstö oli päättänyt pikasulkea reaktorin. Kytkettäessä säätösauvoja sydämeen, sinne työntyivät ensimmäisenä säätösauvojen grafiittijatkeet, jotka aiheuttivat tehon räjähdysmäisen nousun. == Lähteet == == Aiheesta muualla == *Khalid Alnoaimi: Xenon-135 Reactor Poisoning, Stanford University, March 15, 2014 Luokka:Ydinfysiikka Luokka:Ydinvoima
Fotoinhibitio

Fotoinhibitio on kasvisolussa fotosynteesin estävä valostressireaktio, joka säätelee fotosysteemien (PS1 ja PS2) tehokkuutta ja suojaa fotosynteesikomplekseja liialliselta valostressiltä ja sen seurauksilta. Reaktio ilmenee, kun lehden yhteyttävät solut altistuvat liialliselle ja äkilliselle valolle, jolloin valoreaktioita syntetisoivat partikkelit solun kloroplasteissa eivät ehdi prosessoida tehokkaasti kaikkea säteilevää valoenergiaa. Ylijääneen energian kertyminen rappauttaa fotosysteemejä hajottamalla esimerkiksi elektroninsiirtoketjussa oleellisena toimivaa D1-proteiinia, joka toimii PS2:n yhteydessä. Elektronin virittymisen estyminen valoreaktiossa ehkäisee ylijäämäenergian kertymisen reaktiokeskukseen, jolloin se vapautuu lämpöenergiana. Valoreaktioissa fotoinhibitiota voi ilmetä esimerkiksi, kun kasvisolun tylakoidikalvossa toimiva fotosysteemi 2 (PS2) toimii tehokkaammin kuin fotosysteemi 1 (PS1), elektroniketjussa siirtyvät elektronit pelkistävät ketjun komponentit liittymällä niihin pidemmäksi aikaa, jolloin PS2:ssa oleva klorofylli-a molekyylipari (P680) siirtää elektroneja hapelle. Happiatomit vapautuvat PS2 reaktiossa, jossa vesimolekyyli luovuttaa elektronin klorofylli-a:lle hajotessaan hapeksi ja vedyksi. Takaisin liitettynä vetyatomin elektroni ylipelkistää happimolekyylin, jolloin syntyy reaktiivisia voimakkaasti hapettavia singlettihappimolekyylejä sekä muita reaktiivisia hapen välituotteita (AOS, active oxygen species). Nämä happimolekyylit aiheuttavat solun pigmenttimolekyyleissä hapetusprosessin, jossa valoa vastaan ottavat pigmentit hajoavat. Tämä ilmenee kasvin lehdissä lehtivihreän haalistumina. Fotoinhibitiossa osa valohaaviproteiineista (LHC2) voi siirtyä PS2:lta PS1:n yhteyteen fosforyloinnin seurauksena, jolloin PS1:sen toiminta tehostuu ja PS2:sen hidastuu. Proteiinit voivat siirtyä tarvittaessa myös päin vastoin. Tämä säätelee fotosysteemien suhteellista nopeutta sopivaksi ja tekee systeemistä joustavan. == Katso myös == * Valonkesto == Lähteet == * https://www.utupub.fi/handle/10024/146299 * https://helda.helsinki.fi/bitstream/handle/10138/144135/MarttaNieminen_progradu.pdf * https://moodle.uef.fi/pluginfile.php/2816456/mod_resource/content/1/3_Fotosynteesi.pdf Luokka:Yhteyttäminen
Pentakontaani

Pentakontaani eli n-pentakontaani (C50H102) on 50-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Pentakontaanin rakennekaava on CH3(CH2)48CH3, moolimassa 703,37 g/mol, sulamispiste 94 °C, kiehumispiste 578,4 °C, leimahduspiste 507,6 °C, tiheys 0,823 g/cm3 (vesi = 1,0 g/cm3), taitekerroin 1,459 ja CAS-numero 6596-40-3. Suoraketjuiset alkaanit C49 C50 C51 Nonatetrakontaani Pentakontaani Henpentakontaani == Aiheesta muualla == *PubChem: Pentacontane *ChemBlink: Pentacontane *GuideChem: Pentacontane *Royal Society of Chemistry, ChemSpider: Pentacontane Luokka:Alkaanit
Peter Schöffer

Peter Schöffer (noin 1425 Gernsheim – 1502 Mainz) oli saksalainen kirjanpainaja. Schöffer oli aluksi Johannes Gutenbergin oppipoika ja perusti sittemmin Johannes Fustin kanssa oman kirjapainon. Schöffer opiskeli Pariisissa, jossa hän elätti itsensä kopioimalla kirjoja. Schöffer muutti sen jälkeen Mainziin, jossa työskenteli Gutenbergin apulaisena. Gutenberg ja hänen rahoittajansa Fust riitaantuivat. Fust vaati Gutenbergia maksamaan heti velkansa ja syytti häntä myös rahojen väärinkäytöstä. Mainzissa vuonna 1455 käydyn oikeudenkäynnin perusteella Gutenberg tuomittiin maksamaan Fustille velat korkoineen. Schöffer toimi oikeudenkäynnissä Fustin todistajana. Gutenberg oli varaton, joten lainan takuuna ollut Gutenbergin perustama kirjapaino kaikkine laitteineen ja kirjakkeineen siirtyi Fustin omistukseen.Tämän jälkeen Fust ja Schöffer perustivat yhdessä kirjapainon. Schöffer meni myöhemmin naimisiin Fustin tyttären kanssa. Fust ja Schöffer painoivat monia huomattavia kirjoja. Schöffer vastasi yrityksessä painotyöstä, ja parhaita esimerkkejä hänen ammattitaidostaan ovat vuonna 1457 painettu Mainzin psaltteri ja vuoden 1462 48-rivinen Raamattu. Schöffer valoi matriiseilla ensimmäiset metallikirjakkeet, joita hän käytti Vulgatan eli latinankielisen raamatunkäännöksen toisessa painoksessa. Uransa aikana Schöffer painoi yli 300 kirjaa. == Lähteet == Luokka:Saksalaiset kirjanpainajat Luokka:1420-luvulla syntyneet Luokka:Vuonna 1502 kuolleet
Lapuan kaupungintalo

Lapuan kaupungintalo on Matti Visannin suunnittelema rakennus. Kaupungintalo rakennettiin vuosina 1923–1924 ja otettiin käyttöön syyskuussa 1924. Sen tiloissa ovat toimineet muun muassa säästöpankki, kirjasto ja kahvila, kansanhuolto, Lapuan hiippakunnan tuomiokapituli ja sen kellaritiloissa on toiminut myös putka. == Aiheesta muualla == * Lapua: Kaupungintalon historiaa Luokka:Lapuan rakennukset ja rakennelmat Luokka:Suomen kaupungintalot
Louis-Claude de Saint-Martin

Louis-Claude de Saint-Martin (18. tammikuuta 1743 – 13. lokakuuta 1803) oli ranskalainen mystillinen filosofi.Encyclopaedia Britannica - Louis-Claude de Saint-Martin Hän kirjoitti nimimerkillä le philosophe inconnu ("tuntematon filosofi"). Saint-Martinin toiminnan myötä syntyi martinismin aatesuunta. ==Elämä== Saint-Martin syntyi köyhään, tiukan katoliseen aatelisperheeseen Amboisessa 18. tammikuuta 1743. Isänsä käskystä hän kokeili uraa asianajajana Toursissa, mutta liittyi puolen vuoden jälkeen Ranskan armeijaan vuonna 1765. Bordeaux'n varuskunnassa hän tapasi mystikko Martinez de Pasquallyn, joka opetti tälle kabbalistista mystiikkaa. Saint-Martin lähti armeijasta vuonna 1771 ja alkoi päätoimisesti opettaa mystiikkaa. Hänen vaikuttava esiintymistyylinsä sai suosiota Pariisin seurapiireissä. Vierailtuaan Englannissa, jossa hän tapasi mystikko William Lawin, sekä Italiassa hän palasi Ranskaan vuonna 1788. Strasbourgissa Charlotte de Boecklin tutustutti hänet saksalaisen mystikon Jakob Böhmen kirjoituksiin. Tällöin Saint-Martin vähitellen irtautui Martinez de Pasquallyn vaikutuksesta. Myöhemmin Saint- Martin sai vaikutteita ruotsalaisen filosofin Emanuel Swedenborgin teoksista. Saint-Martin käytti viimeiset vuotensa pääteostensa kirjoittamiseen ja Böhmen teosten kääntämiseen ranskaksi. Häntä ei vainottu mielipiteidensä takia, vaikka katolinen kirkko asetti hänen vuonna 1775 ilmestyneen teoksensa Des erreurs et de la vérité ("Virheet ja totuus") kiellettyjen kirjojen luetteloon. Tästä huolimatta Saint-Martin pysyi katolisen kirkon uskollisena jäsenenä. Ranskan vallankumouksen jälkeen Saint-Martinin omaisuus takavarikoitiin valtiolle hänen aatelistaustansa vuoksi. Saint-Martin kuoli Aulnayssa (nykyään Châtenay-Malabryn kunta) Pariisin lähellä 13. lokakuuta 1803. ==Teoksia== *Des erreurs et de la vérité (1775) *L’Homme de désir (1790) *Le Nouvel Homme (1792) *Considérations sur la Révolution Française (1795) *Le Crocodile (1798) *L’Esprit des choses (1800 *Le Ministère de l’homme-esprit (1802) ==Lähteet== Luokka:Mystikot Luokka:Ranskalaiset filosofit Luokka:Vuonna 1743 syntyneet Luokka:Vuonna 1803 kuolleet
Oktatetrakontaani

Oktatetrakontaani eli n-oktatetrakontaani (C48H98) on 48-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Oktatetrakontaanin rakennekaava on CH3(CH2)46CH3, moolimassa 675,31 g/mol, sulamispiste 91-93 °C, kiehumispiste 568,7 °C, leimahduspiste 488 °C, tiheys 0,822 g/cm3 (vesi = 1,0 g/cm3), taitekerroin 1,459 ja CAS-numero 7098-26-2. Suoraketjuiset alkaanit C47 C48 C49 Heptatetrakontaani Oktatetrakontaani Nonatetrakontaani == Aiheesta muualla == *PubChem: Octatetracontane *ChemBlink: Octatetracontane *GuideChem: Octatetracontane Luokka:Alkaanit
Two Cops

Two Cops () on televisioyhtiö MBC:n esittämä eteläkorealainen draamasarja. Sen päärooleissa ovat Jo Jung-suk, Lee Hye-ri ja Kim Seon-ho. ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:Eteläkorealaiset fantasiasarjat Luokka:MBC:n televisiosarjat
Klaukkala (romaani)

Klaukkala on Laura Paloheimon vuonna 2012 kirjoittama esikoisromaani, joka edustaa tyyliltään chick lit -kirjallisuutta. Paloheimo vietti 1970–1980-luvuilla nuoruutensa Nurmijärven Klaukkalassa. == Lähteet == == Aiheesta muualla == * Klaukkala Luokka:Vuoden 2012 kirjat
Keltapääfrankoliini

Keltapääfrankoliini (Peliperdix coqui) on aitokanoihin kuuluva lintulaji. Lajia tavataan laajalta alueelta Afrikasta. ==Koko ja ulkonäkö== Kooltaan keltapääfrankoliini kasvaa noin 20-28 cm pitkäksi. Sukupuolet eroavat toisistaan hieman ulkonäöltään. Keltapääfrankoliinikoiraan pää on ruhkehtavan keltainen. Kaula, rinta ja vatsa ovat valkoisesti ja tiheästi mustan poikkiraidoittama. Selkä ja siivet ovat ruskeankirjavat. Naaraan pää on vaalea ja siinä on mustia raitoja. Vatsa ja rinta ovat kellertävät ja tiheeästi raidallinen. ==Levinneisyys ja elinympäristö== Keltapääfrankoliinin päälevinneisyysaluetta on eteläinen Afrikka, mutta sitä tavataan paikoin myös Etiopiasta, Nigeriasta, Nigerstä ja Malista. Sen elinympäristöä ovat savannit, metsäiset ruohomaat ja pensaikot. Keltapääfrankoliinin ravintoa ovat siemenet ja hyönteiset. ==Lähteet== Luokka:Aitokanat
Ares (artisti)

Aris Christian Staboulis (s. 9. joulukuuta 1999 Vantaa), taiteilijanimeltään Ares, on suomalais-kreikkalainen rap-artisti. Ares kiinnitettiin Rähinä Recordsille lokakuussa 2018. Hän julkaisi "Bisnes"-nimisen singlen lokakuussa 2019. Siitä on tehty musiikkivideo. Ares on myös julkaissut kesällä 2017 "Nuori Hurja" -nimisen EP:n. Ares julkaisi debyyttialbuminsa "Skala" 12. marraskuuta 2021. == Diskografia == === Studioalbumit === * Skala (2021) * Apathia (2025) === Singlet === Nimi Vuosi Listasijoitus Albumi Singlelista Radiolista === Vierailijana === Nimi Vuosi Listasijoitus Albumi Singlelista Radiolista 2025 Apathia ==Lähteet== Luokka:Elävät henkilöt Luokka:Vuonna 1999 syntyneet Luokka:Suomalaiset hip hop -artistit
Waking Up in Vegas

"Waking Up in Vegas" on yhdysvaltalaisen laulajan Katy Perryn kappale, joka julkaistiin neljäntenä ja viimeisenä singlenä hänen toiselta studioalbumiltaan One of the Boys (2008). Perry kirjoitti kappaleen yhdessä Desmond Childin ja Andreas Carlssonin kanssa, ja Greg Wells tuotti sen. Wells on merkitty myös kappaleen kaikkien instrumenttien soittajaksi. Single julkaistiin virallisesti Yhdysvaltain radioasemille . "Waking Up in Vegas" on pop-rock -kappale, joka kertoo alaikäisistä pariskunnasta humaltumassa ja tuhlaamassa rahansa Las Vegasissa kunnioittaen ilmausta "Mitä tapahtuu Vegasissa, jää Vegasiin". Kappale saavutti kymmenen parhaan joukon listoilla yli kahdeksassa maassa, mukaan lukien Yhdysvallat, missä se saavutti sijan 9 Billboard Hot 100 -listalla ja tuli Perryn kolmanneksi kymmenen parhaan joukkoon yltäväksi singleksi listalla. Se saavutti kymmenen parhaan joukon myös muissa maissa, mukaan lukien Kanada, Uusi-Seelanti, Irlanti ja Slovakia. Kappaleen musiikkivideon ohjasi Joseph Kahn, ja siinä ovat Perry ja näyttelijä Joel David Moore Vegasissa juhlimassa ja pelaamassa uhkapelejä. Perry esitti kappaleen Hello Katy Tour -kiertueellaan ja California Dreams -kiertueensa aikana, ja akustinen katkelma laulettiin Las Vegasin esityksessä Witness: The Tour -kiertueella. Kappale on soitettavissa vuoden 2015 videopelissä Guitar Hero Live. Luokka:Vuoden 2009 kappaleet Luokka:Desmond Childin säveltämät kappaleet Luokka:Katy Perryn kappaleet
Anders Bladh

Anders (Antti) Bladh (Bladth) (1. tammikuuta 1748 Vaasa – 14. syyskuuta 1834 Tukholma) oli suomalainen lääkäri ja numismaatikko, joka sai professorin arvonimen. Anders Bladhin vanhemmat olivat kauppias Johan (Juhana) Bladh ja Katarina (Katariina) Juvelius. Liikemies Petter Johan Bladh oli hänen veljensä. Anders Bladh tuli ylioppilaaksi 1763 Turussa ja opiskeli lääketiedettä Turun ohella Upsalassa ja Tukholmassa. Lääketieteen lisensiaatin tutkinnon hän suoritti 1773, lääketieteen tohtoriksi hänet vihittiin 1775 ilman väitöskirjaa. Bladh toimi lääkärinä Karlskronassa ja Tukholmassa. Hän tuli tunnetuksi erityisesti varattomien lääkärinä, mutta myös numismaatikkona. Bladh keräsi mittavan rahakokoelman, jonka hän myi Turun akatemialle 1819. Professorin arvonimen Bladh sai 1813, terveyskollegion kunniajäseneksi hänet kutsuttiin 1817.Yrjö Kotivuori, Ylioppilasmatrikkeli 1640–1852: Anders Bladh. Verkkojulkaisu 2005. (Viitattu 27.10.2019)Arno Forsius: Bladh, Anders (1748–1834) – lääkäri ja numismaatikko. (Viitattu 27.10.2019) ==Lähteet== Luokka:Suomalaiset lääkärit Luokka:Suomalaiset professorin arvonimen saaneet Luokka:Suomalaiset numismaatikot Luokka:Vuonna 1748 syntyneet Luokka:Vuonna 1834 kuolleet
Kausikala

Kausikalat ovat sopeutuneet elämään sellaisilla seuduilla, missä sataa ajoittain rankasti, mutta matalat vesistöt kuivuvat sateiden väleissä joskus useaksikin vuodeksi. Siksi kausikalojen on pakko kutea, kun vettä on, ja vaikka kaikki kalat häviävätkin kuivan kauden tullessa, jäävät mätimunat silti mutaan ja voivat kuoriutua taas seuraavien sateiden saapuessa. == Lähteet == Luokka:Kalat
Nonatetrakontaani

Nonatetrakontaani eli n-nonatetrakontaani (C49H100) on 49-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Nonatetrakontaanin rakennekaava on CH3(CH2)47CH3, moolimassa 689,32 g/mol, kiehumispiste 573,6 °C, leimahduspiste 497,7 °C, tiheys 0,823 g/cm3 (vesi = 1,0 g/cm3), taitekerroin 1,459 ja CAS-numero 7098-27-3. Suoraketjuiset alkaanit C48 C49 C50 Oktatetrakontaani Nonatetrakontaani Pentakontaani == Aiheesta muualla == *PubChem: Nonatetracontane *GuideChem: Nonatetracontane *Royal Society of Chemistry, ChemSpider: Nonatetracontane Luokka:Alkaanit
Sokkeloviuhkapyrstö

Sokkeloviuhkapyrstö (Nothobranchius furzeri) on Nothobranchiidae-heimoon kuuluva kalalaji. Sokkeloviuhkapyrstö voi kasvaa enintään noin 6,5 senttimetrin mittaiseksi. Sen elinkaari käsittää vain keskimäärin 12 viikkoa, mikä on lyhin todistettu selkärankaisen eliön elinikä, tosin Eviota sigillata- kalalaji saattaa elää vain 59 päivää. Sokkeloviuhkapyrstöä tavataan Afrikasta Zimbabwesta ja Mosambikista. Sokkeloviuhkapyrstö on kausikala ja kutee mätimunansa märkään mutaan. == Lähteet == Luokka:Vanhanmaailmankillit
Heptatetrakontaani

Heptatetrakontaani eli n-heptatetrakontaani (C47H96) on 47-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Heptatetrakontaanin rakennekaava on CH3(CH2)45CH3, moolimassa 661,265 g/mol, kiehumispiste 563,6 °C, leimahduspiste 478,1 °C, tiheys 0,822 g/cm3 (vesi = 1,0 g/cm3), taitekerroin 1,458 ja CAS-numero 7098-25-1. Suoraketjuiset alkaanit C46 C47 C48 Heksatetrakontaani Heptatetrakontaani Oktatetrakontaani == Aiheesta muualla == *PubChem: Heptatetracontane *GuideChem: Heptatetracontane *Royal Society of Chemistry, ChemSpider: Heptatetracontane Luokka:Alkaanit
Mitsumasa Yonai

Mitsumasa Yonai (, 2. maaliskuuta 1880 Morioka – 20. huhtikuuta 1948)Yonai, Mitsumasa Portraits of Modern Japanese Historical Figures. Japanin parlamentin kirjasto. Viitattu 27.10.2019.Yonai, Mitsumasa The Columbia Encyclopedia, Encyclopedia.com. Viitattu 27.10.2019. oli japanilainen amiraali ja poliitikko, joka toimi Japanin pääministerinä tammikuusta heinäkuuhun 1940. Yonai valmistui keisarillisesta laivastoakatemiasta vuonna 1901. Hän kävi myös merisotakoulun. Hän osallistui Venäjän–Japanin sotaan. Yonai oli Japanin laivastoattaseana Venäjällä vuosina 1915–1917 ja Puolassa 1921–1922. Hän komensi vuonna 1928 Kiinassa käynyttä japanilaista laivastoa ja sai sen jälkeen ylennyksen vara-amiraaliksi. Vuosina 1932–1936 Yonai oli muun muassa Japanin 3. laivaston, 2. laivaston ja Yokosukan laivastopiirin komentajana. Vuonna 1936 hänestä tuli koko yhdistetyn laivaston ylipäällikkö. Vuonna 1937 Yonai nimitettiin meriministeriksi Senjūrō Hayashin hallitukseen ja hänet ylennettiin samana vuonna amiraaliksi. Hän jatkoi meriministerinä myös Fumimaro Konoen ja Kiichirō Hiranuman hallituksissa vuoteen 1939 asti. Yonai pyrki välttämään sodan Ison-Britannian ja Yhdysvaltojen kanssa, joten aggressiivisempaa ulkopolitiikkaa kannattaneet ääriryhmät kohdistivat häneen useita salamurhayrityksiä. Keisari Hirohito nimitti Yonain pääministeriksi tammikuussa 1940. Yonain suhde pääosin akselivaltoja kannattaneeseen keisarillisen armeijan johtoon oli ongelmallinen, joten hänen hallituksensa erosi jo saman vuoden heinäkuussa. Yonai palasi vielä meriministeriksi toisen maailmansodan lopulla vuonna 1944 nimitettyyn Kuniaki Koison hallitukseen. Hän jatkoi tässä tehtävässä myös kolmessa seuraavassa hallituksessa aina sodan loppuun asti. Viimeisessä vaiheessa Yonai sai valvoa vanhan keisarillisen laivaston hajottamista sodan jälkeen. ==Lähteet== ==Aiheesta muualla== Luokka:Japanin pääministerit Luokka:Japanilaiset amiraalit Luokka:Toisen maailmansodan henkilöt Luokka:Vuonna 1880 syntyneet Luokka:Vuonna 1948 kuolleet
Amir Khusrow

Amīr Khusrow (1253–1325) oli intialainen runoilija ja historioitsija, joka kirjoitti persian kielellä. Amir Khusrowin isä oli Delhin sulttaania palveleva turkkilainen upseeri, ja hän eli koko ikänsä Delhin muslimihallitsijoiden suojeluksessa. Khusrow osasi persian lisäksi arabiaa, turkkia ja hindustania. Hänen on sanottu kirjoittaneen runoja myös hindustaniksi, mutta säilyneet katkelmat saattavat olla myös käännöksiä. Khusrow oli kiinnostunut suufilaisuudesta, joka näkyy hänen runoudessaan synkretistisenä ajatteluna ja suvaitsevaisuutena monia uskontoja kohtaan. Vuodesta 1272 hän seurasi Delhissä elänyttä pyhää miestä nimeltä Neẓām-al-dīn Awlīā ja omisti tälle useita runojaan. == Lähteet == Luokka:Intialaiset runoilijat Luokka:Intialaiset historioitsijat Luokka:Suufit Luokka:Vuonna 1253 syntyneet Luokka:Vuonna 1325 kuolleet